**Informare cu privire la stadiul procesului de înființare a Directoratului Național de Securitate Cibernetică**

19 Martie 2021

CERT-RO vine cu o actualizare în ceea ce privește stadiul procesului de înființare a **Directoratului Național de Securitate Cibernetică**, care va înlocui CERT-RO.

Noul Directorat își propune să fie un actor civil capabil, care să poziționeze ferm România ca lider recunoscut în domeniul securității cibernetice pe plan internațional și să ajute țara noastră să își îndeplinească angajamentele față de Uniunea Europeană, aliați și alți parteneri internaționali.

Proiectul de **Ordonanță de Urgență pentru crearea Directoratului Național de Securitate Cibernetică (în continuare ”proiectul de OUG”)** a fost definitivat încă de la începutul lunii decembrie 2020, prin contribuția directă a unui grup interguvernamental de experți și factori de decizie în domeniile securității cibernetice și juridic.

Prima versiune publică a proiectului de OUG a obținut avize pozitive din partea a 18 instituții guvernamentale și este publicată din luna decembrie 2020 pe site-ul Guvernului României.

În februarie 2021, Prim-ministrul Florin Cîțu a solicitat CERT-RO reluarea procesului de avizare a proiectului de OUG.

În prezent, proiectului de OUG este în proces de avizare de către următoarele instituții guvernamentale competente:

1. Secretariatul General al Guvernului (SGG)
2. Ministerul Finanțelor (MF)
3. Ministerul Justiției (MJ)
4. Ministerul Muncii și Protecției Sociale (MMPS)
5. Ministerul Educației (ME)
6. Ministerul Afacerilor Interne (MAI)
7. Ministerul Apărării Naționale (MApN)
8. Ministerul Afacerilor Externe (MAE)
9. Ministerul Cercetării, Inovării și Digitalizării (MCID)
10. Serviciul Român de Informații (SRI)
11. Serviciul de Informații Externe (SIE)
12. Serviciul de Telecomunicații Speciale (STS)
13. Serviciul de Protecție și Pază (SPP)
14. Autoritatea Națională pentru Administrare și Reglementare în Comunicații (ANCOM)
15. Autoritatea Națională de Supraveghere a Prelucrării Datelor cu Caracter Personal (ANSPDCP)
16. Oficiul Registrului Național al Informațiilor Secrete de Stat (ORNISS)
17. Consiliul Concurenței (CC)
18. Consiliul Legislativ (CL)
19. Curtea de Conturi a României (CdC)

Imediat ce procesul de avizare de către instituțiile guvernamentale menționate va fi finalizat, documentul va putea fi inclus pe ordinea de zi a ședințelor Guvernului României, pentru aprobare.

**Proiectul de OUG (versiunea publicată în decembrie 2020)** poate fi descărcat de [AICI](https://cert.ro/vezi/document/proiect-oug-infiintare-dnsc-2020-12-07-ro).